Хасавюрт районалъул Октябрьское росдал гьоркьохъеб школалъул 6 «а» классалъул ц1алдохъанасул Халилов Назарил

Сочинение

**Тема: «Маг1арул мац1 ц1униялъе к1вар кьей»**

Метер маг1арул мац1 хвезе батани,

хваги дун жакъаго жаниб рак1 кьвагьун…

( Р.Х1амзатов )

Дир рахьдал мац1 – маг1арул мац1 ккола. Гьеб буго дир бечедлъи,дир рохел, дир т1оцебесеб раг1и.Дир х1исабалда, маг1арул халкъалъул мац1 ккола дунялалдаго бищун берцинаб ва х1еренаб мац1.

Киназего бокьула жиндирго рахьдал мац1, щайин абуни гьелдаса байбихьула г1умруялъул нух.Т1оцебесеб лъай-хъвай эбелгун,хъизангун,т1абиг1атгун, г1адамалгун рахьдал мац1алда бук1уна.

Дагъистаналда руго бат1и-бат1иял мац1ал:даргиназул, лаказул, лъараг1азул, лезгиязул ва гь.ц. Киназего хирияб бук1уна рахьдал мац1. Диеги ц1акъ бокьула дирго эбел- инсул мац1 – маг1арул мац1.

Щиб кколеб рахьдал мац1?Щай гьеб г1адамазе къвариг1унеб? Ниж ургъулел гьеч1о гьал суалазда т1ад.Яги нижеда кколеб буго гьел суалал бигьаял жал ругин. Амма жаваб кьезе гьал суалазде зах1мат буго. Авар мац1алда дун к1алъазе байбихьана гьит1инго, гьаб мац1алда раг1ана т1оцересел куч1дул, маргьаби, бицанк1аби, харбал, къисаби.

Авар мац1 ккола рахьдал мац1лъун машгьурал , х1урматиял Ц1адаса Х1амхатилги, Муса Мух1амадовасулги, Фазу Г1алиевалъулги,Расул Х1амзатовасулги ва г ь.ц. Авар мац1алда хъвана Мах1мудицаги ва Ч1анк1ацаги рокьул шиг1раби. Дун ч1ух1ун вуго дир рахьдал мац1алда Расул Х1амзатовас «КЪУНКЪРАБИ» абураб кеч1 хъваралдаса. Гьеб кеч1 дунялалдаго ругел г1адамазда лъала ва ах1ула.

Дир хирияб маг1арул мац1! Кинаб асар рек1ее лъугьунеб мун раг1араб мехалъ! Дир г1агараб, х1асратаб, хирияб мац1! Мац1алъ г1адамал цолъизарула,г1агар гьарула,мац1 ккола сундуего кьуч1.Жакъа маг1арул мац1 к1очон тани, метер к1очона г1агараб росу, сезе Дагъистан, хадуб Ват1анги.

Дицаги, дир хъизамалъги авар мац1 лъола т1оцебесеб бак1алда, х1урматияб т1оцебесеб бак1алда.Дие ургъел ккола ва ццин бахъуна дир г1агараб, берцинаб мац1 къвариг1ун гьеч1илан абидал.

Мац1 буго рух1алъул мат1у.Мац1ал г1емер руго, амма рахьдал мац1,эбел-инсуца нижее ирсалъе кьураб мац1 буго цо – маг1арул мац1.Дир мурад буго маг1арул мац1алда к1алъалел г1адамал г1емерлъизе, гьел рохалида ва аваданлъиялда хут1изе.Маг1арул мац1 нилъеца ц1унизе ккола берзул канлъи г1адин.Гьеб нилъеда т1адаб жо буго даимго.

2017 сон

**(Муг1алим Мирзоева Джамиля Саракиевна)**